ઑર્ગેનાઇઝેશનલ મેનેજમેન્ટ માટે તો ગીતાની દૈવાસુર વિભાવના અદ્ભુત મહામંત્ર છે. યાદ રાખો, કોઇ વ્યક્તિ પરફેક્ટ નથી. એ સારા અને નબળા ગુણોનો સમૂહ છે. તમારી ટીમના સભ્યોમાં રહેલા દરેક સારા ગુણોને પારખો. તેને આયોજનબદ્ધ પ્રયાસથી નિખારો. ત્યારબાદ સંસ્થાના ઉત્થાન માટે શ્રેષ્ઠ રીતે ઉપયોગમાં લો. એ જ રીતે ટીમના સભ્યોની નાનામાં નાની નબળાઇઓને ઓળખી કાઢો અને તેના નિર્મૂલન માટે મનોવૈજ્ઞાનિક ઢબે ડંખરહિત રીતે પ્રયાસ કરો.